open-index/open-wikipedia-markdown huggingface dataset:
هايتي

**هايتي** (ب لفرانساوية: Haïti - ب لكريول: Ayiti) هي بلاد جات ف لكاريبي، و تاتقاسم لجزيرة ديال هيسپانيولا مع لجمهورية د الدومينيكان. هايتي تاتحدّها الدومينيكان من الشرق، و لبحر د لكاريبي من ݣاع الجوايه لاخرا. هايتي عندها تالت أكبر مساحة ف لمنطقة د لكاريبي، و أكبر عدد ديال السكان (فيها تقريبا 11.4 مليون د الناس).

هايتي بلاد عندها تاريخ خاص. كانت لجزيرة اللي هي فيها (هيسپانيولا) هي أول بلاصة وصل ليها كريسطوف كولومبوس ف 1492، و دار فيها قاعدة عسكرية صبليونية. صبانيا كانت هي أول بلاد حتلاّت هايتي من الدقّة اللولا اللي وصلاتليها، و لكن ف 1626 خداتها منّها فرانسا، و ما عتارفات صبانيا بهاد لإحتلال تا 1679. ف لوقت اللي تستعمرات فيه هايتي، جابو ليها لأوروپيين بزاف د لعبيد و خدّموهم ف لفلاحة. ف 1791، ف وسط التورة لفرانساوية، تارو لعبيد لأفارقة على لفرانساويين، و هرّسو لمزرعات و لمدن. بقات التورة ديالهم تال عام 1803، اللي غلبو فيه لجيش د فرانسا، و ف 1 يناير 1804 ستاقلات رسميا لجمهورية ديال هايتي، اللي كانت أول جمهورية كحلا ف لعالم، و تاني بلاد ستاقلات ف النص لغربي د لكرة لأرضية، مورا لميريكان.

لعاصمة ديال هايتي هي پور ؤ پرانس (لمرسى د لأمير) و اللغات الرسمية اللي فيها هي لفرانساوية و لكريول ديال هايتي. لفلوس اللي كاتخدّم ف لبلاد هي ل ݣورد.

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:مقالات د مسابقة ويكيپيديا ب الداريجة غشت 2024
تصنيف:دولة ݣزيرة
تصنيف:تأسيسات د 1804 ف أمريكا الشمالية
هدى صدقي

**هدى صدقي** ممثلة مغريبية. خلاقت ف الرباط 4  دجنبر 1980، من 2003 ؤ هي مشاركة فبزاف  دالأعمال المغربية الفنية المشهورة. بدات لمسيرة لفنية ديالها بالغنا، منين  دخلات ل"الكونسيرڤاطوار"  ف الدار البيضا عام 1997 باش تقرا الموسيقى ؤ تعلم لسولفيج. ملي مكانش عندها الزهر ف برنامج "نجوم الغد" لي كان عتيق بنشيڭر كيقدمو ديك الساعة. قررت باش تخلي الغنا ؤ تمشي للتمثيل فين قراتو فلمعهد لمدة خمس سنين.

لبداية لحقيقية ديالها كانت ف 2003 فين شاركات ففيلم "سمك القرش" لي لمخرج ديالو "حميد الزوغي". من بعد هاد لفيلم شاركات فشحال من فيلم ؤ ولات وجه معروف ؤ مشهور عند لمغاربة.

## لخدمة ديالها
### أفلام

### مسلسلات

* قطار الحياة
* سلسلة دار مي هنية
* الربيب
* لالة فاطمة

## مصادر

تصنيف:بيوغرافيا د نسا
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:زيادة 1980
هشام نوستيك

**هشام نوستيك** (مزيود ف تازة ف 1976) لّي مشهور بسمية **كافر مغربي**، و لّي سميتو لحقيقية يمكن تكون هشام بوليمان (على حساب بعض لمقالات صّحفية) هو كاتب مغريبي و منتج محتوى ف إنترنيت عايش ف كندا. نوستيك معروف ب لبرامج ديالو (ولا لّي كاينتجها و يساهم فيها مع ناس خرين) لّي كاتشد ف لأديان. نوستيك كايعرف راسو على أنو لاأدري (أݣنوستيك) و ملحد ب لإلاه لإبراهيمي لّي كايتشاركو فيه لإسلام و لمسيحية و ليهودية. نوستيك ألف كتوبا ب دّاريجا كاتعاود على سّيرة داتية ديالو و كيفاش تطورات لأفكار ديالو و لّي كايفصل فيها لمواقف ديالو على لأديان و لإسلام ب دّات.

## حياتو

نوستيك خلاق ف تازة و دوز صغرو ف ضروف صعيبة. ماتو واليديه و هو صغير و تكلفات بيه ختو و راجلها، لّي رباوه مع ولادهوم ف قنيطرة. ف لمغريب كان نوستيك ف شّباب ديالو متأتر ب لحركات لإسلامية، و دخل مع منظمات بحال دّعوة و تّبليغ و لعدل و لإحسان. من بعد لباك هاجر ل ألمانيا و تما دخل مزيان ف لجماعات لإسلامية سّلفية و مشا بعيد ف أفكار لجهاد. جراتو ديك تّجربة تال لبوسنة ف تسعينات لّي كانت كاتعرف حرب أهلية. من بعد داتو ظّروف باش يدرس لأدب لألماني و من بعد لمسيحية، تما بدات مرحلة شّك عندو و لّي كملات ب أنو ولا لاأدري و بدا كايخدم ف إنتاج محتويات "كفرية" على حساب كيفاش كايسميها. هاد لإنتاجات ديالو لقات متابعة كبيرة ف لمغريب و دّول لهاضرة ب لعربية.

## لكتوبا ديالو
* 
* 
* 

## لبرامج و لإنتاجات ديالو

* "حوارات هشام" - حوارات صحفية تايديرها مع شخصيات من لمغريب و من برا لمغريب كاتدوز ف يوتيوب و فايسبوك.
* "قبسات من حياة الأنبياء" - سلسلة تمثيلية ساخرة.
* "قبسات من حياة الرسول" - سلسلة تمثيلية ساخرة.
* مسلسلات صوتية ؤلا مصورة ساخرة ديال رمضان: "أهل الكهف" - "أحداث النهاية" - "مائدة الأنبياء".

## مصادر

## لمزاود

* سّيت رّسمي ديال هشام نوستيك 

تصنيف:يوتوبر مغريبي
تصنيف:كتاتبيا مغاربا د لقرن 21
تصنيف:بيوغرافيا د رجال
تصنيف:ناس مامعروفينش
تصنيف:زيادة 1976
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف تازة
تصنيف:كاناديين من أصل مغريبي
تصنيف:ملحدين مغاربا
هنݣاريا

**هنݣاريا** (بلهنݣارية: Magyarország) ولا لمجر، هي بلاد جات ف لوسط د أوروپا وماكاطلش على لبحر. تاتحدّها من الشمال صلوڤاكيا، من الشمال الشرقي أوكرانيا، من الشرق رومانيا، من لجنوب كرواتيا و صربيا و صلوڤينيا، و من لغرب لوطريش.

هنݣاريا عندها تاريخ قديم و دازو عليها بزاف د لحضارات بحال السيلتيك و الرومان و لجرمان و السلاڤ. لأصل ديال لبلاد ديال دابا تيرجع للعصور لوسطانية،و بالضبط للقرن التاسع، ملي سكنو لمجريين (هوما شعب أصلهم من روسيا) ف ديك لأرض. بقات لمملكة د لمجريين تقريبا 946 عام و دارزو عليها بزاف د لأحدات. من 1541 ل 1699 حكمات الدولة لعتمانية على طراف من هنݣاريا. ف لقرن 18، تحالفات هنݣاريا و لوطريش، و كوّنو لإمبراطورية النمساوية لهنݣارية، اللي كانت قوة عضمى فأوروپا، و لكن تفككات مورا لحرب لعالمية اللولا. من 1947 ل 1989 كانت هنݣاريا بلاد شيوعية تابعة للمعسكر الشرقي، و لكن ملّي طاح لحكم الشيوعي، ولاّت لبلاد جمهورية ديموقراطية و قوة اقتصادية فيها خلصة طالعة.

تيسكنو ف هنݣاريا تقريبا 9.7 مليون د الناس، و لعاصمة ديالها هي بوداپيسط. اللغة الرسمية د لبلاد هي لهنݣارية، و لفلوس اللي كاتخدّم فيها هي ل فورينت. هنݣاريا دولة عضو ديال الاتحاد الأوروپي من 2004 و داخلة ف لفضاء ديال شينݣين من 2007. هي داخلة تا ف بزاف د لمنضمات دولية بحال لأمم لمتحدة و الناطو و منضمة التجارة لعالمية و لبنك الدولي و لمجلس ديال أوروپا.

## مصادر


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:مقالات د مسابقة ويكيپيديا ب الداريجة غشت 2024
تصنيف:الدول لأعضاء ف لإتحاد لؤروپي
تصنيف:تأسيسات د 895
هاروكي موراكامي

**هاروكي موراكامي** (خلاق ف 12 يناير 1949 ف كيوطو ف جّاپون) كاتب روايات و قصص جاپوني. كتب بزاف د روايات لّي نجحو ف لعالم كامل و تترجمو ل كتر من 50 لوغة. لأداب كايصنفوه نّقاد ف لأداب لبعد حداتي و فيه تخليطة ديال سّريالية و لفنطازيا و تا لخيال لعلمي و كايدوي فيه على لمواضيع لوجودية و لمشاكيل لجتيماعية ديال دّول رّأسمالية.

## مصادر


تصنيف:كاتب جاپوني
تصنيف:بيوغرافيا د رجال
تصنيف:زيادة 1949
تصنيف:ناس حيين
تصنيف:جاپونيين
هو شي مين

**نݣويين سين كونݣ** اللي معروف بسميت هو شي مين (ب لڤييطنامية **Hồ Chí Minh**) (تولد ف 19 ماي 1890 ف هوانݣ ترو - مات ف 2 شتنبر 1969 ف هانوي) كان مناضل شيوعي و سياسي ڤييطانمي, ولأب الرًوحي د لإستقلال د لاندوشين من فرانسا و الجاپون و لميريكان.

هو شي مين كان هو لوزير لأول د شمال ڤييطنام من 1945 ل 1955 وأول رئيس د لجمهورية الديموقراطية د ڤييطنام من 1945 ل 1969. كان هو حتا الرئيس ولكاتب لعام د حزب لعمال د ڤييطنام (واللي كيتسمًا تا لحزب الشيوعي لڤييطنامي), اللي كان حزب ماركسي لينيني.

سايݣون, لي هي أكبر مدينة ف ڤييطنام, بدلات سميتها ف 1975 ل"لمدينة د هو شي مين" من مورا ما دخلوها الثوار لڤييطناميين اللي غلبو لميريكان.

هو شي مين كان تيخدًم التقنيات د لحرب د لعصابات اللي خداها من محمد بن عبد لكريم لخطابي, و كان ݣاع طلب منًو باش يهضر فالراديو د ڤييطنام باش يقول ل لمغاربة اللي تيتحاربو فلجيش د فرانسا مايحاربوش فلاندوشين, حيث تيخدمو لمصالح د لاستعمار وتيقتلو شعب مستعمر بحالهم.

## مصادر


تصنيف:سياسة
تصنيف:بيوغرافيا د رجال
تصنيف:شيوعية
تصنيف:زيادة 1890
تصنيف:وفيات 1969
تصنيف:مقالات فيها مصدر و علاين 3000 بايت
تصنيف:ناس توفاو ف هانوي
هولاندا

**هولاندا** ولاً **لمملكة د هولندا** (ب ) هي دولة ف لغرب د أوروپا، تاتحدها ألمانيا ف الشرق، و بلجيكا ف لغرب. من غير لأرض د هولاندا اللي كاينا ف أوروپا, عندها تا تلاتة د لجزر تابعا ليها جات ف لكاريبي. هولاندا معروف عليها باللي هي بلاد مرتابطة ب لبحر, و كان عندها تاريخ طويل ف الرحلات لبحرية و ليحتيلال و لحروب اللي بدات كلها من لبحر. السمية ديالها أصلا (نيديرلاند) تاتعني لأرض لهابطة, حيت بزاف من لأراضي د هولاندا جات تحت من لرتيفاع د لبحر. لعلاقة د هولاندا مع لبحر تاتبان تا ملي تانعرفو باللي أكبر مرسى ف أوروپا هو لمرسى د روطيردام, اللي كان تا أكبر مرسى ف لعالم من 1962 ل 2004.

تيسكنو ف هولندا 16 مليون ديال الناس، و لعاصمة الرسمية ديالها هي أمسطردام، واخا لمقر د لحكومة كاين ف لاهاي. اللغة الرسمية ف لبلاد كلها هي لهولاندية، و عاد كيتهضرو فيها لغات خرا محلية. هولاندا من بين لمؤسسين ديال ليتيحاد لأوروپي ف 1957. لماليك ديال هولندا د دابا سميتو ڤيلهم آليكساندر.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
هوليوود

يسار|تصغير|هوليوود
**هوليوود**  (بلونݣلي:Hollywood) هي واحد البلاصة ف مدينة لوس أنجلوس ف ولاية كاليفورنيا ف لميريكان. جات بين لغرب والشمال لغربي دوسط مدينة لوس أنجلوس. السبلب باش تشهرات هوليوود ؤ تعرفات فلعالم هو حيث فيها بزاف د استوديوات د السينما ؤ ناس دلفن لمشهورين فالعالم، ؤ هي لمركز التاريخي د السنيما لمريكانية ؤ دلممثلين لميريكانين. غالبا ناس كاتخدّم لكلمة ديال "هوليوود" إلا كانو كيهضرو على السينيما ف ميريكان.
## مصادر


تصنيف:سينيما
تصنيف:الولايات المتاحدة د ميريكان
تصنيف:سينيما د الولايات المتاحدة د ميريكان
تصنيف:صناعة د لأفلام
هومو إيريكتوس

[تصغير|ل[قلقولة ديال هومو إيريكتوس پيكينسيس لي تّكتاشف ف پيكين ف شّينوا.]]
**هومو إيريكتوس** (سّميتو لعلمية ***Homo Erectus*** و لّي كاتعني: هاداك لّي ناض و وقف على رجليه) هو واحد لݣنس د لقرودا لفوقانيين لّي عاشو بين هادي 2 د لمليون و 300 ألف عام.

هو أول ݣنس كان ميا ف لميا كايمشي على جوج رجلين (لݣنوس بحال لوسطرالوپيتيك و لهاپيليس كانو بين و بين و لأغلبية د لوقت كايتحركو على ربعة). لإيريكتوس كان كايسرح بزاف و كايغامر ل مسافات طويلة و هادشي لّي خلانا ليوم نلقاو لعضوما و لحفريات ديالو ف واحد لمساحة كبيرة: إفريقيا كولها، لجزيرة لعربية و شّام و لعراق و إيران و لهند و صّين و جنوب شرق آسيا. لعولاما كايرجحو أنه هو أول ݣنس د بنادم عمر آسيا.

لهومو إيريكتوس كان صياد واعر زيادة على أنه كان ميخالي و هو لّي خلا ماكلتو تكون منوعة. كان معلم ف تّصياب ديال دوزان و لأدوات د صّيادة من لحجر و لخشب و كتاشف كيفاش يصاوب لعافية هادي 400 ألف عام.

أول شانتيو ديالو تكتاشف ف إندونيسيا ف 1891 و كان لقاه لعالم لهولندي يوجين دوبوا. وكان ديال هومو إيريكتوس مرا.

## لفورمة و تّاقيدة ديالو
كايشبه بزاف ل لهومو ساپيانس (بنادم لّي كاين دابا) غير هو مختلف عليه ف شّكل ديال لفك ديالو ب حيت كان مݣدر على ديال لهومو ساپيانس و تقل ب لعضام و زيد عليها أنه ما كانتش عندو لݣادومة و كانت عندو جبّهة مسطحة و عريضة.

* لوسع د لجمجمة: بين 800 و 1200 سم مكعب
* طّول: من ميترو و 50 سانتيم ل ميترو و سبعين
* لوزن: بين 45 و 65 كيلو

## مصادر


تصنيف:قرودا فوقانيين
تصنيف:بنادم
تصنيف:مقالات فيها مصدر و 3000 بايت
تصنيف:مفتارسات فوقانية
هومو هابيليس

[تصغير|ل[قلقولة ديال هومو هابيليس]]
**هومو هابيليس** (سميتو لعلمية ***Homo habilis*** و لّي كاتعني: هاداك لّي كايعرف يصاوب شي حوايج ب يديه) هو واحد لݣنس د لقرودا لفوقانيين لّي عاشو بين هادي 2.4 و 1.6 د لملاين د سنين. أول حفرية تلقات د هاد لݣنس كانت ف موقع أولدوڤاي ف طانزانيا ف 1960 و لّي كان لقاها لعالم جوناطان ليكي. لهومو هابيليس كان كايعيش ف شّجر و ميخالي نباتي غير هو كان أول ݣنس د لقرودا لفوقانيين لّي قدر يخدم يديه مزيان باش يصنع دوزان و لعيبات من لحجر، كان كايتعملهوم ب دّات ف تقطاع الشجر و نّباتات سوا باش ياكلهوم و لا يصاوب لعشاش ديالو.

لحفريات و لعضوما لّي تلقاو د هومو هابيليس (كتر من 200 فرد) كايرجحو بلي كان عايش ف جّوايه ديال شّقة لكبيرة د ريفت لّي غادة من إتيوپيا ل جنوب إفريقيا.

## لفورمة و تّاقيدة ديالو
راسو كان كبير و وجهو ما كانش خارج ل قدام بزاف (ب لمقارنة مع لݣنوس لّي سبقوه بحال لوسطرالوپيتيك)

* لوسع د لقلقولة: بين 500 و 850 سم مكعب
* طّول: من ميترو و 15 سانتيم ل ميترو و نص
* لوزن: بين 30 و 40 كيلو

## مصادر


تصنيف:قرودا فوقانيين
تصنيف:بنادم
هوندوراس

**لجمهورية د هوندوراس** (بالصبليونية: República de Honduras) هي بلاد جات ف أمريكا لوسطانية. تاتحدّها من لغرب ݣواطيمالا، من لجنوب لغربي الصالڤادور، من لجنوب الشرقي نيكاراݣوا، من لجنوب لمحيط لهادي، و من الشمال لبحر د لكاريبي.

دازو من لهوندوراس بزاف د لحضارات قدام بحال لحضارة ديال لمايا، قبل ما يدخل لإستعمار الصبليوني للبلاد ف لقرن 16. ملّي دخل لإستعمار للبلاد، دخّل معاه الدين لمسيحي و اللغة الصبليونية، اللي ولاو من بعد منتاشرين ف لهوندوارس. ستاقلاّت لهوندوراس من صبانيا ف 1821، و ولاّت من ديك الساعة جمهورية. من بعد لإستقلال، دازو بزاف د لمشاكل جتماعية و سياسية ف لبلاد، و باقي تال دابا فيها لفقر، و تاتعتابر وحدا من أفقر لبلدان ف النّص لغربي د لأرض. هندوراس هي لبلاد اللي تيوقعو فيها أكبر عدد ديال جرائم د لقتيل ف لعالم.

تيسكنو ف هوندوراس شويا كتر من 9.5 مليون د الناس، و لعاصمة الرسمية ديالها هي طيݣوسيݣالپا. اللغة الرسمية د لبلاد هي الصبليونية، و لفلوس اللي كاتخدّم هي الليمپيرا. 90% د السكان د هوندوراس من لإثنية "ميستيسو"، و اللي تاتعني باللي أصلهم مخلط و عندهم جدودهم أوروپيين و جدود من السكان لأصليين بجوج.
## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:تأسيسات د 1821 ف أمريكا الشمالية
لهيادنا

**لهيادنا** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11385 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 48,7%
* نسبة سّكان لّي قاريين فوق الليسي (ليسي و جامعة): 1,8%
## إقتصاد
* نسبة نّاس نّشيطين (لّي يقدرو يخدمو): 45,8%
* نسبة لبطالة (نّاس لّي ما خدامينش و تايقلبو على خدمة): 4,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):31,4%
## مصادر

تصنيف:جهة مراكش آسفي
تصنيف:جماعة قروية ف إقليم قلعة السراغنة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم قلعة السراغنة
هيدروجين

[تصغير|238x238بك|نبيعات ديال [سپيكتر د لهيدروجين]]
**لهيدروجين** (ب نّݣليزية: Hydrogen من ليونانية ὕδωρ هودور "ما" ؤ لفرانساوية gène جين "يخلق، يصاوب" ب معنى "لّي كيخلق لْما") هوّا عنصر كيماوي أساسي، رّمز ديالو هوّا H ؤ نّمرة دّرية ديالو 1
ف طّابلو دّوري، هاد لعنصر مستّف ف سّطر (دّورة) 1 ؤ لعمود (لمجموعة) 1. هاد لعنصر داخل ف لݣروپ ديال لّافلزّات. ف ضّروف لمعيارية د ضّغط ؤ لحرارة، هاد لعنصر كيكون ف لحالة د غاز ؤ هوّا معروف من 1766.

## تّاريخ

ف لبدية ديال لقرن 16، لخيميست پاراسيلسوس لاحض بلي لبوّاقات لّي كيطلعو فاش نّشارة د لحديد كتزاد ل لْحمض لْكبريتي قابلين ل ليشتيعال. ف 1671، روبرت بويل غادي يدير نفس لْملاحضة. حتا واحد من هاد جّوج ما قدر يستنتج لْوجود ديال لهيدروجين، داكشي علاش ليكتيشاف ديالو كيتنسب ل كاڤنديش. ف 1766، قدر يجمع هاد لبوّاقات ؤ يبين بلي مصاوبة من ݣاز مختالف علا لݣازات لْخرين. من بعد غادي يبين بلي لهيدروجين ملّي كيتحرق كيعطي لْما، ؤ ب هادشي غادي يسالي معا لعتيقاد لّي كان منتاشر بلي لْما عنصر أساسي ف طّبيعة. هاد لݣاز غادي تعطا ليه سّمية ديال هيدرو-جين، ب معنى "لّي كيخلق لْما" من طرف عالم شّيمي لفرنساوي أنطوان لاڤوازيي.

ف 1931، هارولد أوري ؤ لمساعدين ديالو ف جامعة كولومبيا ف لميريكان، كتاشفو نوع آخور نادر ديال لهيدروجين. هاد نّوع، لّي هوّا ليزوطوپ هيدروجين-2، ؤ لكتلة ديالو ضّوبل ديال لهيدروجين-1، تسمّا دوتيريوم.

## لخاصيات

### لْخاصيات لْخارجية

لهيدروجين كيكون علا شكل ݣاز ف درجة لحرارة لْعادية، ؤ ماعندوش لون ؤلا ريحة، ؤ عندو أصغر كتافة ما بين لݣازات كاملين. كيولي سايل ف 252.879- درجة سيلسيوس، ؤ كيتجمد ف 259.16- درجة سيلسيوس.

لهيدروجين هوّا أكتر عنصر موجود ف لْكون ب نسبة ديال 73%، عاد تابعو لهيليوم ب 25%، ؤ لعناصر لخرين مجموعين 2%. أغلبية ديال هاد لهيدروجين كاين ف نّجوم. كوكب لمشتري حتا هوّا مكون أساسا من لهيدروجين.

### لخاصيات لفيزيكية

لخاصيات لفيزيكية ديال لهيدروجين-1، لّي هوّا أكتر نضير د لهيدروجين متوفر ف طّبيعة هيّا كتّالي:

* لكتلة دّرية: 1.008 ݣرام/مول.
* لحالات د لأكسدة: 1، 0، 1-
* لكهروسلبية: 2.20 ف سلوم د پاولينݣ
* لكتافة: 0.09 كلݣ/م<sup>3</sup>
* شعاع دري: 0.79 أنݣستروم.

## تطبيقات عملية

لهيدروجين كيعتابروه بعض نّاس هوّا مصدر د طّاقة نّقية ديال لمستقبل، حيت نقدو نجيبوه من لْما، ؤ فاش كيتحرق كيولّي ما مرة خرة. كاينين ديجا خلايا د لْفيول كتخدم ب لهيدروجين، كتستعمل دابا ف بعض طّوبيسات ؤ طّوموبيلات.

لهيدروجين كيتستعمل ف لهندسة زّراعية باش ينتج لْأمونياك لّي كيتخدم ف تّخصيب زّراعي، ؤ ف إنتاج لپلاستيك ؤ بعض دّوايات. كيتستعمل أيضا ف تكرير لپيترول باش يتحيد منو لْكبريت، ب لإضافة ل صّناعة لغدائية متلا ف إنتاج سّمن صّناعي.

ف صّناعة د جّاج، كيتستعمل لهيدروجين ك مناخ حامي باش يتصنّعو لواح ملسة ديال جّاج، ؤ ف ليليكترونيك كيتخدم ف تصنيع شّقفات لإليكطرونية.

لكتافة ضعيفة ديال لهيدروجين خلاتو يكون أول ختيار ك غاز باش كيتعمرو لمنطادات، مي فاش نفاجر لْمنطاد لْمعروف هيندنبورݣ ف نيوجيرسي ف لميريكان، توقف هاد ليستخدام.

## إزوطوپات

ليزيطوپ هيدروجين-1 كيتسما پروتيوم، ؤ كيكون مكون من پروتون ف نّواة ؤ إليكطرون. دّوتيريوم ؤلا هيدروجين-2 نّواة ديالو مكونة من پروطون ؤ نيوطرون، ؤ تريسيوم (هيدروجين-3) عندو جوج نيوترونات ؤ پروتون ف نّواة. لإزوطوپات لخرين كاملين صطناعيين تصاوبو غير ف لمختبر ؤ ماشي مستاقرين، بحيت كيتلاشاو ف أجزاء قليلة من تانية من بعد ماكيبانو.

## مصادر


تصنيف:عنصر كيماوي
تصنيف:مقالات فيها مصدر و 3000 بايت
هيلالة

**هيلالة** جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 2677 نسمة، على حسب الإحصاء العام 2014.
## إحصائيات
* نسبة الأمية : 56,6%
* نسبة السكان اللي قاريين فوق الثانوي (ثانوي وجامعة): 2,1%
* نسبة الناس النشيطين (اللي يقدرو يخدمو): 23,4%
* سبة البطالة: 9,3%
* نسبة الناس اللي خدامين في الدولة (أولا البيطاليين اللي سبق ليهوم خدمو): 12,1%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):30%
## مصادر

تصنيف:جهة سوس ماسة
تصنيف:جماعة قروية ف إقليم شتوكة آيت باها
تصنيف:بلايص مسكونين ف إقليم شتوكة آيت باها
تصنيف:جماعة قروية ف جهة سوس ماسة
واشنطن

**واشينطن** (ب لونݣلي : **Washington D.C**) هي لعاصمة لفيديرالية ديال ميريكان. تأسسات نهار 16 يوليوز 1790، ملّي تافق لكونݣرس ديال ميريكان باش يبنيو عاصمة جديدة لبلاد اللي كانت عاد ستاقلاّت. تسمّات لمدينة ب سميت جورج واشينطون، اللي كان أول رئيس ديال ميريكان.

واشينطون مدينة مهمة ف لعالم، و فيها السفارات ديال 176 بلاد. و فيها لمقر ديال لكونݣرس وديال البيت لأبيض (الدار ديال رئيس دميريكان) و لپينطاݣون (وزارة الدفاع د ميريكان)، و لبنك دولي و صندوق نقد دولي. على حساب لإحصاء ديال 2020، تيسكنو فواشينطون كتر من 689.545 بنادم.
## مصادر


تصنيف:مدون د الولايات المتاحدة د ميريكان
تصنيف:عواصم ديال بلدان
تصنيف:تأسيسات د 1790 ف الولايات المتاحدة د ميريكان
هوبا هوبا سپيريت

يسار|تصغير|300px|<P ALIGN=center>هوبا هوبا سپيريت فالداخلة ف 2009</p>
**هوبا هوبا سپيريت** هي واحد لفرقة مغربية ديال فيزيون روك و ݣناوا، تأسسات ف 1998 فالدار لبيضا. هوبا هوبا هوما من لمؤسسين د لجيل د حيحا ميوزيك، وتيغنيو ب الداريجة و لفرانساوية، وشي مرات ب لينݣليزية تاهيا.
## لأعضاء
* رضا لعلالي - لݣيطار ولغنا
* أنوار الزهواني - لݣيطار
* عادل حنين - لباطري
* سعد بويدي - لݣيطار / لباص
* عثمان حميمر - الصًوت و الجًوقا
* عبد الصمد بورحيم - لݣيطار

## مصادر

## شوف تا
* ميطيور إيرلاينز

تصنيف:حيحا موزيك
تصنيف:روك
تصنيف:ڭناوا
تصنيف:مجموعة د لموسيقا مغريبية
تصنيف:الدار البيضا
تصنيف:زريعة د لمغريب
هوكوساي

**كاتسوشيبا هوكاساي** (بجّاپونية: **葛飾北斎**؛ مزيود ف 31 أكتوبر 1760 – مات ف 10 ماي 1849) فنان جاپوني، رسام ؤكييو-إي، و صانع طباعة كينتامي للفترة د إيدو. كاتسوشيبا تزاد ف إيدو (دابا طوكيو)، و هو معروف بزاف بلي هو اللي كتب سلسلة لموكوهانݣا: ستة و تلاتين مشهد د جبل فوجي (*富嶽三十六景* فوݣاكو سانجوروكو-كاي، 1831) واللي كتحتاوي علا لمطبوعة لأيقونية لعالمية، لموجة لمݣضرة قبالت كاناݣاوا (*神奈川沖浪裏* كاناݣاوا-أوكي نامي أورا).

هوكوساي صايب لمشاهد ستة و تلاتين علا قبل تّفرݣيعة لي عرفها مجال السياحة الداخلية، و علی قبل الهوس ديالو الشخصي ب جبل فوجي ف نفس لوقت. هاد السلسلة، سيرتو مطبوعة الموجة لمݣضرة و فوجي لحمر هيا لي ضمنات شّهرة ديال هوكوساي ف جّاپون و برا. كيݣول لمؤرخ ريتشارد دوݣلاس: "ف لواقع، يلا كان عمل واحد هو اللي صنع سمية هوكوساي ف جّاپون و برا، فا هوا ب تّأكيد هاد سلسلة لمطبوعات لكبيرة." ؤ وخّا لخدمة د هوكاساي قبل هاد سّلسلة بلا شك مهيمة فا هو ما حصلش علا عتيراف واسع قبلما يصاوبها.

## مصادر


تصنيف:رسام جاپوني
تصنيف:بيوغرافيا د رجال
تصنيف:زيادة 1760
تصنيف:جاپونيين
تصنيف:وفيات 1849
تصنيف:مقالات فيها مصدر و علاين 3000 بايت
ولاد برحيل

**ولاد برحيل** مدينة مغريبية و جماعة ترابية حضرية كاينة في إقليم تارودانت، جهة سوس ماسة، ساكنين فيها 24192 نسمة، على حسب الإحصاء العام 2014.
## إحصائيات
* نسبة الأمية : 29,4%
* نسبة السكان اللي قاريين فوق الليسي (ليسي و جامعة): 11,1%
* نسبة الناس النشيطين (اللي يقدرو يخدمو): 43,3%
* سبة البطالة: 12,9%
* نسبة الناس اللي خدامين في الدولة (أولا البيطاليين اللي سبق ليهوم خدمو): 10,6%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):55,5%
## مصادر


تصنيف:جهة سوس ماسة
تصنيف:بلايص مسكونين ف إقليم تارودانت
تصنيف:مدون د لمغريب
ولاد دحو

**ولاد دحو** جماعة ترابية قروية كاينة ف عمالة إينزݣان آيت ملول، جهة سوس ماسة، ساكنين فيها 14493 نسمة، على حسب الإحصاء العام 2014.

## إحصائيات
* نسبة الأمية : 38,5% * نسبة السكان اللي قاريين فوق الثانوي (ثانوي وجامعة): 12,3%
* نسبة الناس النشيطين (اللي يقدرو يخدمو): 41,7%
* نسبة البطالة: 14,2%
* نسبة الناس اللي خدامين في الدولة (أو العاطلين اللي سبق ليهوم خدمو): 5,6%
* نسبة الناس اللي خدامين في القطاع الخاص (أو العاطلين اللي سبق ليهوم خدمو):69,9%

## مصادر

تصنيف:جهة سوس ماسة
تصنيف:جماعة قروية ف عمالة إينزݣان آيت ملول
ولاد شبانة

**ولاد شّبانة** جماعة ترابية قروية كاينة ف إقليم سطات، جهة دّار لبيضا سطات، ساكنين فيها 8081 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 60,6%
* نسبة سّكان لّي قاريين فوق الليسي (ليسي و جامعة): 2,1%

## قتصاد
* نسبة نّاس نّشيطين (لّي يقدرو يخدمو): 46,2%
* نسبة لبطالة (نّاس لّي ما خدامينش و تايقلبو على خدمة): 4,7%
* نسبة نّاس اللي خدامين ف دّولة (ولا لمشومرين اللي سبق ليهوم خدمو): 1,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):25%

## تصاور

Oulad Chbana2.png|الأراضي الفلاحية ف أولاد شبانة
Oulad Chbana Forest.png|الغابة اللي حد المدينة


## مصادر

تصنيف:جهة الدار البيضاء سطات
تصنيف:جماعة قروية ف إقليم سطات
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سطات
تصنيف:لمغريب
ولاد عامر تيزمارين

**ولاد عامر تيزمارين** جماعة ترابية قروية كاينة ف إقليم الرحامنة، جهة مراكش آسفي، ساكنين فيها 5150 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 45,6%
* نسبة سّكان لّي قاريين فوق الليسي (ليسي و جامعة): 4,3%
## إقتصاد
* نسبة نّاس نّشيطين (لّي يقدرو يخدمو): 46,6%
* نسبة لبطالة (نّاس لّي ما خدامينش و تايقلبو على خدمة): 7%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):44,1%
## مصادر

تصنيف:جهة مراكش آسفي
تصنيف:جماعة قروية ف إقليم الرحامنة
تصنيف:بلايص مسكونين ف إقليم الرحامنة
تصنيف:جماعة قروية ف جهة مراكش آسفي
ولاد عبو

**ولاد عبو** جماعة ترابية حضرية كاينة ف إقليم برشيد، جهة دّار لبيضا سطات، ساكنين فيها 11299 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 32,3%
* نسبة سّكان لّي قاريين فوق تّانوي (تانوي و جامعة): 15,4%
## اقتصاد
* نسبة نّاس نّشيطين (لّي يقدرو يخدمو): 45,8%
* نسبة لبطالة (نّاس لّي ما خدامينش و تايقلبو على خدمة): 15,2%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 10,5%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):39,8%
## مصادر

تصنيف:جهة الدار البيضاء سطات
تصنيف:بلايص مسكونين ف إقليم برشيد
ولاد عيسى

**ولاد عيسى** جماعة ترابية قروية كاينة في إقليم تارودانت، جهة سوس ماسة، ساكنين فيها 12304 نسمة، على حسب الإحصاء العام 2014.
## إحصائيات
* نسبة الأمية : 33,2%
* نسبة السكان اللي قاريين فوق الثانوي (ثانوي وجامعة): 7,4%
* نسبة الناس النشيطين (اللي يقدرو يخدمو): 42,8%
* نسبة البطالة: 7,2%
* نسبة الناس اللي خدامين في الدولة (أولا البيطاليين اللي سبق ليهوم خدمو): 5,2%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):56,6%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
ولد لݣريا

**يوسف محيوت** (تولد نهار 31 يوليوز 1987 ف فاس)، و اللي معروف بسميت *ولد لݣريا - Weld L'Griya* هو راپور مغريبي معروف بالزعامة ديالو فبزاف د لأغاني.

## حياتو
تولد ولد لݣريا ف 1987 فلمدينة لقديمة د فاس، وكبر فظروف صعيبة لي خلاتو يحبس قرايتو ملًي وصل للتامنة. فديك لوقت دخل لعالم ديال لإجرام ولمخدرات، وبدا تيبزنس فيها. فواحد ليستيجواب معاه، قال يوسف باللي راه مشا للحبس 28 ولا 29 مرة، وداكشي علاش تسمًا ولد لݣريا، زعما بقوة ما ولًف على لݣريا ديال لحبس.

ف 2013، كتاشف محيوت الراپ وبدا تيراپًي مع واحد لمجموعة سميتها هاش وورلد. ف 2017، ولاً كيغني بوحدو وخرًج بزاف د لأغاني اللي تعرفو بزاف فلمغريب وتا فلخاريج.

فـ27 ماي 2020، تشد ولد لݣريا ف فاس بسباب تهم ديال لعنف وتهديد بسلاح.

## لأغاني ديالو
ولد لكًريا عندو بزاف د لأغاني اللي معروفة ف لمغريب، منها:
* عاش الشعب - مع لزعر ولكًناوي
* مورلين
* كاماراد
* الجنرال
* مواطن مالادي - النسخة اللًولا

## شوف تا
* سيمو لݣناوي

## مصادر

تصنيف:زيادة 1987
تصنيف:راپور مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف فاس
تصنيف:مقالات فيها مصدر و 3000 بايت
تصنيف:ناس د فاس
يوليوس إيڤولا

لبارون **جيوليو سيزاري أندريا إيڤولا** لي كان معروف ب **يوليوس إيڤولا** (ب طاليانية: *Julius Evola*)، تولد ف 19 ماي 1898 ف روما ؤ مات ف 11 يونيو 1974 ف نفس لمدينة، كان فيلسوف طالياني معروف ب لفلسفة لخاصة ديالو لي كانت داخلة ف لمدرسة تّقليدية. إيڤولا كان قريب من لفاشية د طّاليان، ومورا لحرب لعالمية التانية، ولا رمز عند الناس د نيو فاشية، واخا هو ماكانش متافق مع شي أفكار د لفاشية، لا قبل لحرب ولا موراها.

إيڤولا ماكانش غي فيلسوف، كان حتا شاعر ورسام وعسكري شارك ف لحرب لعالمية لولة و تّانية. ف لوقت د لحرب لعالمية تّانية، كان كيتسارا واحد نّهار ف روما و قاسو واحد طّرف د واحد لقنبولة سوڤياتية ف سنسول، ومن ديك سّاعة و هو مشلول من نّص التحتاني ديالو.

كتب إيڤولا بزاف د لكتوبا، تلاتة منهم لي مهمين ݣاع و معروفين، هوما: تّورة ضد لعالم ديال دابا (*Rivolta contro il mondo moderno*)، بنادم وسط رّدم (*Gli uomini e le rovine*), و ركب فوق نّمر (*Cavalcare la tigre*).

## مصادر


تصنيف:فيلسوف
تصنيف:بيوغرافيا د رجال
تصنيف:زيادة 1898
تصنيف:وفيات 1974
تصنيف:لعنصرية
تصنيف:ناس تزادو ف روما
تصنيف:ناس توفاو ف روما
پاراݣواي

**پاراݣواي**، رسميا لجمهورية د پاراݣواي (بالصبليونية: República del Paraguay - بلݣواراني: Tetã Paraguái) هي بلاد ماكاطلش على لبحر جات ف أمريكا لجنوبية. تاتحدّها لارجونتين من لجنوب و لجنوب لغربي، لبريزيل من الشرق و الشمال الشرقي، و بوليڤيا من الشمال لغربي. واخا لبلاد كاطلش على لبحر، عندها مراسي جات ف ويدان اللي تاتصب ف لمحيط لأطلسي.

أول أوروپيين وصلو للمنطقة كانو هوما الصبليون اللي دخلو ليها ف 1524. ف 1537، أسّسو لمدينة ديال أسونسيون و حتلّو لبلاد. صبانيا ماكانتش مهتما بيها بزاف، و الناس د لبلاد علنو لإستقلال ديال لجمهورية د پاراݣواي ف 1811. من مورا لإستقلال، دخلات لبلاد ف بزاف د لمشاكل، منها حرب مابين 1864 و 1870، اللي ماتو فيها كتر من النص د السكان، و مشا فيها كتر من الربع د لأراضي د لبلاد لبلدان آخرا (لارجونتين، لبريزيل و أوروݣواي). بقات پاراݣواي عندها مشاكل سياسية وحكموها بزاف د الديكتاتورات، تال 1989 فين جا آخر انقلاب عسكري، اللي بدات فيه لمرحلة د الديموقراطية ف لبلاد، اللي باقا تال دابا.

تيسكنو ف پاراݣواي تقريبا 7.4 مليون د الناس، و لعاصمة ديالها هي أسونسيون. اللغات الرسمية د لبلاد هي الصبليونية و لݣواراني، و لفلوس اللي كاتخدّم هي لݣواراني د پاراݣواي. لبلاد هي وحدا من لبلدان لقلال ف أمريكا لجنوبية اللي حافضو على التقافة ديالهم، وكتر من 90% د السكان تيهضرو لݣواراني. هي عضو مؤسس د بزاف د لمنضمات دولية بحال لأمم لمتحدة و لمنضمة د لبلدان لأمريكية و ميركوسور و لحركة د عدم لإنحياز.
## مصادر


تصنيف:بلدان د أمريكا الجنوبية
تصنيف:مقالات فيها مصدر و 3000 بايت
تصنيف:تأسيسات د 1811 ف أمريكا الجنوبية
پاكيستان

**پاكيستان**، رسميا لجمهورية لإسلامية د پاكيستان (بلينݣليزية: **Islamic Republic** **of Pakistan** - بلأوردو: **اسلامی جمہوریۂ پاكستان**) هي بلاد جات ف لجنوب د آسيا. تايحدّها من لجنوب لبحر لعربي، من الشرق لهند، من لغرب أفغانستان، من لجنوب لغربي إيران، و من الشمال الشرقي الشينوا. لبلاد عندها تا حدود بحرية مع سلطنة عومان. پاكيستان بلاد فيها طبيعة مخلطة، و فيها لبحورا و لغابات و الصحرا و الجبال ديال لهيمالايا. تاني أعلى جبل ف لعالم (كا جوج) جا فيها.

التاريخ د پاكيستان قديم، و أقدم لآتار د حضارة اللي تلقاو ف لبلاد تيوصلو ل 8500 عام د لقدم. دازو على لمنطقة بزاف د لحضارات و لبلدان منهم لإمبراطورية لهندية و لإسكندر لمقدوني و لفرس و الدولة لأموية و لإمبراطورية لمونݣولية. هاد لعدد ديال لحضارات خلا بزاف د لأديان يكونو ف لبلاد بحال لمسيحية ولهندوسية و لإسلام، اللي هو الدين د لأكترية د الناس ف لبلاد دابا. ف 1858، ستعمرات بريطانيا لبلاد و دخلاّتها مع لهند ف منطقة وحدا كانت مسمياها "لإمبراطورية لهندية لبريطانية". من مورا بزاف د النضال، ستاقلات هي و لهند ف 1947 و ولاّت كل وحدا فيهم بلاد مستاقلة (پاكيستان د لمسلمين، و لهند د لهندوس). أول رئيس ديال لبلاد كان هو محمد علي جناح.

ف 1956 دارت لبلاد دستور علنات فيه باللي راها جمهورية إسلامية. ف 1971، و من مورا حرب أهلية، خرج الطرف الشرقي د لبلاد، اللي كان كيتسمّا پاكيستان الشرقية، و ولاّ بلاد مستاقلة، اللي هي لجمهورية الشعبية د بانݣلاديش.

تيسكنو ف پاكيستان كتر من 212 مليون د الناس،(هي خامس أكبر بلاد ف لعالم من جيهة عدد السكان، و تاني أكبر بلاد مسلمة من مورا أندونيسيا). لعاصمة د لبلاد هي إسلام أباد، و اللغات الرسمية هوما لينݣليزية و لأوردو. لفلوس اللي كاتخدّم هي الروپية لپاكيستانية. هي داخلة مع بزاف د لمنضمات دولية منها لأمم لمتحدة و منضمة التعاون د شانݣاي و منضمة التعاون لإسلامي و لكومنويلت، و متحالفة مع الناطو واخا ما داخلاش معاه.
## لأصل د السمية
السمية د لبلاد تاتعني بلأوردو و لفارسية: "لأرض، ولاّ لبلاصة الطاهرة".
## مصادر


تصنيف:مقالات فيها مصدر و 3000 بايت
تصنيف:بلدان د أسيا
پالاو

**پالاو**، رسميا لجمهورية د پالاو (بلينݣليزية: Republic of Palau - بلپالاوية: Beluu er a Belau) هي بلاد أرخبيل جات ف لغرب د لمحيط لهادي. أقرب لبلدان ليها و تاتقاسم معاها لحدود لبحرية هي ميكرونيزيا من الشرق، أندونيسيا من لجنوب، و فيليپين من لغرب. پالاو فيها 340 جزيرة و لمساحة ديالها لكاملة هي 466 كم مربع.

أول ناس سكنو ف هاد لجزر جاو تقريبا هادي 3000 عام من لجنوب الشرقي د آسيا. أول أوروپيين وصلو للمنطقة كانو هوما الصبليون، اللي حتلوها ف 1574، و دخّلوها ف لإمبراطورية ديالهم. من مورا ما خسرو حرب مع لميريكان ف 1898، باعو لجزر لألمانيا، اللي حتلاتها من 1899 للحرب لعالمية اللولا. من مورا لحرب، عطات لعصبة د لأمم لحكيم د لبلاد للجاپون. من مورا لحرب لعالمية التانية، حكمات لميريكان لبلاد، و بقات فيها تال 1994، اللي هو لعام الرسمي ديال لإستقلال د لجمهورية د پالاو.

تيسكنو ف پالاو تقريبا 18.000 د الناس، و لعاصمة ديالها هي نݣيرولمود. لبلاد عندها جوج لغات رسمية هوما لونݣلي و لپالاوية، و فيها لغات جهوية معتارفة بيهم الدولة، منهم الجاپونية. لفلوس اللي كاتخدّم ف لبلاد هي الدولار لميريكاني. هي داخلة مع لأمم لمتحدة من لعام اللي ستاقلات فيه.
## مصادر


تصنيف:بلدان د ؤقيانوسيا
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1994 ف ؤقيانوسيا
يوتوب

تصغير|يسار|250px|<P ALIGN=center>اللوݣو د يوتوب من 2024.</p>
تصغير|يسار|250px|<P ALIGN=center>لمؤسسين د يوتوب بتلاتة، من ليمن لليصر: جاود كريم - ستيڤ تشين - تشاد هيرلي.</p>
**يوتوب** (بلينݣليزية: YouTube) هو واحد لموقع د أنترنت تيخلي الناس يأپلوديو لڤيديويات فابور ويتفرجو فيها، يعلًقو ويتقاسموها معا بعضياتهم. تأسس هاد السيت ف 14 فبراير 2005 من تلاتة د الدراري ميريكانين كانو خدامين فالشركة د پييپال (PayPal), وهوما: جاود كريم، ستيڤ تشين و تشاد هيرلي. أول ڤيديو فيوتوب كان هو "أنا فلحديقة د لحيوانات" اللي بان فيها واحد من لمؤسسين (جاود). هاد لڤيديو باقي مشهور تال دابا وتشاف 103 مليون مرة.

ف 2006، شرات الشركة د ݣووݣل يوتوب ب 1.65 مليار دولار، ولاً من ديك الساعة تابع ليها وواحد من لمنتوجات ديالها. عاداد لمخدّمين ديال يوتوب وصل 2.3 مليار واحد ف أكتوبر 2020، ؤ لأرباح ديالها ف نفس لعام كانو 19.7 مليار دولار.

## مصادر

تصنيف:يوتيوب
تصنيف:مقالات فيها مصدر و 3000 بايت
پاپوا غينيا الجديدة

**پاپوا غينيا الجديدة**، رسميا الدولة لمستاقلة د پاپوا غينيا الجديدة (بلينݣليزية: **Independent State of Papua New Guinea** - بطوك بيسين: **Independen Stet bilong Papua Niugini** - بهيري موطو: **Independen Stet bilong Papua Niu Gini**) هي بلاد جات ف لقارة د أوقيانوسيا، و بالضبط ف الطرف الشرقي د لجزيرة د غينيا الجديدة. تاتحدّها من لغرب أندونيسيا، و من ݣاع الجوايه لاخرا لمحيط لهادي. پاپوا غينيا الجديدة بلاد عندها تنوع تقافي كبير، و تاتّهضر فيها 851 لغة.

پاپوا غينيا الجديدة هي من لبلدان اللي مامعروفش عليها بزاف ف لعالم، و غالبا فيها بزاف ديال النباتات و لحيوانات اللي باقي ما تكتاشفو. كاين حتا قبايل و مجموعات ديال الناس اللي ساكنين معزولين و التقافة و التقاليد ديالهم باقي بزاف ما يتعرف عليهم. ف لقرن 16 ستعمرو الصبليون و لبرتغاليين لمنطقة، و بقاو فيها تال 1884، ملّي تقاسماتها ألمانيا (خدات الشمال) و بريطانيا (خدات لجنوب). ف 1905، ستعمراتها ؤسطراليا، اللي بقات فيها تال 1975، اللي هو لعام الرسمي ديال لإستقلال ديال پاپوا غينيا الجديدة.

تيسكنو ف پاپوا غينيا الجديدة تقريبا 8.5 مليون ديال الناس، و لعاصمة ديالها هي پورت موريسبي. لبلاد عندها 4 د اللغات رسمية، اللي هي لينݣليزية و طوك بيسين و هيري موطو، و اللغة د لإشارة د پاپوا غينيا الجديدة، و عاد كاين تقريبا 850 لغة آخرا كاتّهضر. لفلوس اللي كاتخدّم ف لبلاد هي كينا. پاپوا غينيا الجديدة داخلة ف بزاف د لمنضمات دولية بحال لأمم لمتحدة و لكومنويلت و صندوق النقد الدولي.

## مصادر


تصنيف:بلدان د ؤقيانوسيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1975 ف پاپوا غينيا الجديدة
تصنيف:تأسيسات د 1975 ف ؤقيانوسيا
پولونيا

**پولونيا**، رسميا **لجمهورية د پولونيا** (ب لپولونية: **Rzeczpospolita** **Polska**) هي بلاد لمساحة ديالها 312.696 كم² جات ف لوسط د ؤروپا، و مقسومة على 16 لإقليم. كاتحدّها ليتوانيا و روسيا من الشمال الشرقي، بيلاروسيا و أوكرانيا من الشرق، لبحر د لبلطيق من الشمال، صلوڤاكيا و التشيك من لجنوب، و ألمانيا من لغرب. لبلاد فيها طبيعة متنوعة داخلين فيها الجبال و لغابات و لبحورا.

لبلاصة اللي فيها پولونيا عندها تاريخ قديم و دازو عليها بزاف د لبلدان و لحضارات. أول مرّة اللي يقدر يتقال فيها باللي تجمعات فيها لبلاد ديال پولونيا كانت ف 966، و كانت ف نفس لوقت اللي دخلات فيه لمسيحية للمنطقة. ف 1025 تأسسات مملكة ف لبلاد، و كانت مدخّلة معاها ليتوانيا ف بلاد وحدة. هاد التحالف كان من أكبر لبلدان ف ؤروپا ف لقرون 16 و 17، و كانت أول بلاد أوروپية دارت دستور جديد (ف 3 ماي 1791). ف اللخر د لقرن 18 بدات هاد لبلاد لكبيرة تتقسم، و بزاف د لبلدان خداو منها طراف. من مورا لحرب لعالمية اللولا، ستاقلات لجمهورية د پولونيا، و ولاّت هي لبلاد اللي عندها لحدود ديال دابا. من 1939 ل 1989، تحكمات لبلاد بالنضام الشيوعي، و ملّي طاح دخلات للنضام الرأسمالي و وّلاو فيها لأحزاب بزاف، و دخلات ف لمرحلة د الديموقراطية.

تيسكنو ف پولونيا تقريبا 38.3 مليون د الناس و لعاصمة ديالها هي وارسو. اللغة الرسمية د لبلاد هي لپولونية، و لفلوس اللي كاتخدّم هي الزلوتي. لإقتصاد ديالها تيتطوّر مزيان (سادس أكبر قتصاد ف لإتحاد لأوروپي)، و فيها 16 موقع ديال الترات لعالمي ديال ليونيسكو. هي داخلة مع بزاف د لمنضمات دولية بحال لأمم لمتحدة و لإتحاد لأوروپي و الناطو و لمنضمة د التعاون لإقتصادي و التنمية، و لمنضمة لإقتصادية لأوروپية.

## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:الدول لأعضاء ف لإتحاد لؤروپي
تصنيف:تأسيسات د 1918 ف پولونيا
پيرو

**پيرو**، رسميا لجمهورية د پيرو (بالصبليونية: República del Perú - بل كيتشوا: Piruw Ripuwlika - بلآيمارا: Piruw Suyu) هي بلاد جات ف لغرب ديال أمريكا لجنوبية. تايحدّوها من الشمال لإكواطًور و كولومبيا، من الشرق لبريزيل، من لجنوب الشرقي بوليڤيا، من لجنوب شيلي، ومن لغرب لمحيط لهادي. هي بلاد عندها جغرافيا متنوعة بزاف، فيها الصحرا ولغابات والجبال و لبحورا، و مقسومة على 25 منطقة. من جيهت لمساحة، هي تالت أكبر بلاد ف أمريكا اللاتينية، من مورا لبريزيل و لارجونتين.

لبلاصة اللي فيها پيرو عندها تاريخ قديم و دازو عليها بزاف د لحضارات. أول وحدا فيهم (نوتي شيكو) كانت هادي 3500 عام من قبل لميلاد. ف لقرن 16 دخلو الصبليون للمنطقة و ستعمروها. ف 1821 ستاقلات لبلاد رسميا و ولاّت جمهورية. ف لقرن 20، دازت لبلاد من بزاف ديال لمشاكل، آخر واحد فيها كان هو لوقت ديال الديكتاتورية ديال آلبيرطو فوجي موري.

تيسكنو ف پيرو تقريبا 32.8 مليون د الناس و لعاصمة ديالها هي ليما. اللغة الرسمية د لبلاد هي الصبليونية، و على حساب الدستور، كاين لغات رسمية آخرا، ولكن غي فلبلايص اللي كيتهضرو فيهم (بحال لكيتشوا ولآيمارا). لفلوس اللي كاتخدّم ف لبلاد هي الصول، و التقافة د لبلاد مخلّطة من بين ݣاع التقافات اللي تلاقاو فيها د السكان لأصليين و لأوروپيين و لأفارقة و لآسياوين. پيرو داخلة ف بزاف د لمنضمات الدولية بحال لأمم لمتحدة و منضمة التجارة لعالمية و التحالف د لمحيط لهادي و ميركوسور و لمنضمة د لبلدان لأمريكية.
## مصادر


تصنيف:بلدان د أمريكا الجنوبية
تصنيف:مقالات فيها مصدر و 3000 بايت
پيپا پيݣ

**پيپا پيݣ** *Peppa Pig* ولا پيپا *Peppa*، مسلسل د التلفازة بريطاني ديال رّوسوم داروه نيڤيل آستلي و مارك بيكير و نتجاتو شركة إنترتينمنت وان. لإنتاج ديالو بدا ف 2004 و بقا 6 د لمواسم تال 2011.

ف لمجموع فيه 420 حلقة كل وحدة فيها ما بين 10 د دّقايق و ربع ساعة.

لمسلسل كايدور على واحد لعائلة د لحلالف عندهوم بنيتة "پيپا" و ووليد، خوها الصغير "جورج" ف عالم بسيط و ملون بزاف شخصيات ديالو كاملين حيوانات. هاد رّوسوم موجه ل لوليدات صّغار باش يتعلمو لهضرة و لكلمات و كيفاش يتعاملو مع ناس، و ب دّات ف صّواب و كيفاش يتعاونو بيناتهوم. لحوار و لكلام د لمسلسل فيه لمعاودة ب زّايد ديال لهضرة باش يستافدو تا لوليدات لّي عندهوم موشكيل باش يتعلمو.

## شّخصيات

* يسار|تصغير|300x300px**پيپا پيݣ:** شّخصية لّولة د لمسلسل و هي بنيتة حليليفة، عندها 4 سنين، عزيز عليها ضّحك و تقشاب و أعز حاجة عندها هي تنقز ف لݣلاتي د لغيس. عندها نونوس صغير ديالها سميتو تيدي. پيپا عزيز عليها خوها صّغير و كاتعاونو باش يفهم لحياة و كاتعلمو بزاف ديال لحوايج و تّويشيات ديال لّعب.
* **جورج پيݣ:** خو پيپا صّغير، عندو عاماين، و ديما هاز معاه لّعبة لمفضلة ديالو، واحد دّيناصور مسميه "السي الديناصور". كايبكي بزاف و عندو واحد لبكية دايرة بحال شي خصّة ديال الدموع، كابكي فاش كايخاف من شي حاجة ولا فاش كاتشد فيه ختو و كاتبرزطو.
* **ماما پيݣ:** هي لأم ديال پيپا و جورج و كاتخدم من دّار ف لپيسي ديالها و كاتخدم تا متطوعة ف لبومبية ديال لمدينة فين عايشين.
* **بابا پيݣ:** باين پيپا و جورج لّي كايخدم مهندس معماري.

## مصادر


تصنيف:برنامج ديال دّراري صّغار
تصنيف:مسلسل روسوم د التلفازة
تصنيف:مقالات فيها مصدر و 3000 بايت
ڤانواتو

**ڤانواتو**، رسميا **لجمهورية د ڤانواتو** (ب لبيسلاما: **Ripablik blong Vanuatu** - بلينݣليزية: **Republic of Vanuatu** - بلفرانساوية: **République de Vanuatu**) هي بلاد أرخبيل جات ف لجنوب د لمحيط لهادي. أقرب لبلدان ليها هوما فرانسا (لجزر د كاليدونيا الجديدة) و فيدجي و جزر صالومون و پاپوا غينيا الجديدة. ؤسطراليا جات تقريبا ف واحد 1750 كم من جيهت لجنوب لغربي.

أول ناس سكنو لجزر د ڤانواتو هوما الشعوب لميلانيزية، اللي كاينين فيها من هادي كتر من 3000 عام. أول أوروپيين وصلو للمنطقة كانو هوما الصبليون ف 1606، و ستعمروها نيشان ملّي دخلو ليها. ف 1880، بداو تيدخلو فرانسا و بريطانيا للمنطقة، و ف 1906 تافقو باش يستعمروها بجوج. ف 1970 بداو الناس د لبلاد تيطالبو بلإستقلال، و ف 30 يوليوز 1980 ستاقلات رسميا لجمهورية د ڤانواتو.

تيسكنو ف ڤانواتو شويا كتر من 307.000 واحد، و لعاصمة ديالها هي پورت ڤيلا. اللغات الرسمية د لبلاد هوما لبيسلاما و لينݣليزية و لفرانساوية، و لفلوس اللي كاتخدّم هي لڤاتو. هي داخلة مع بزاف د لمنضمات دولية بحال لأمم لمتحدة و لكومنويلت و لمنضمة لعالمية د لفرونكفونية و لمنتدى د لجزر د لمحيط لمهدّن.

## مصادر


تصنيف:بلدان د ؤقيانوسيا
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1980 ف ؤقيانوسيا
پول بولز

**پول بولز** (خلاق ف 30 دجنبر 1910 ف لكوينس ف نيو يورك - توفا ف 18 نونبر 1999 ف طنجة) كاتب و مؤلف د لموسيقا و ترجمان و رحالة ميركاني. تربطات سميتو بزاف ب لكتاب لمغاربة لّي معروفين بسمية "جيل رواة طنجة" بحال محمد شكري و محمد لمرابط و كان من لكتاب لميريكانيين لكبار ديال لقرن لعشرين ديال لجينيراسيون د لبيت (Beat Generation) و كان مهتم بزاف حتا ب نّقد لأدبي. كان عضو ف لأكاديمية لميريكانية د لفنون و لآداب.

## مصادر

## لمزاود
* link=https://commons.wikimedia.org/wiki/Category:Paul_Bowles?uselang=ary|20x20px تقدر تزيد شوف بزاف د تّصاور و لمعلومات ديال '''''پول بولز''''' ف ويكيميديا كومنز.
* link=https://en.wikiquote.org/wiki/Paul_Bowles|20x20px ويكي قتيباس: '''''پول بولز''''' (نݣليزية)

تصنيف:بيوغرافيا د رجال
تصنيف:كاتب ميريكاني
تصنيف:وفيات 1999
تصنيف:زيادة 1910
تصنيف:ناس توفاو ف طانجا
تصنيف:ناس د طانجا
ڤينيزويلا

**ڤينيزويلا**، رسميا لجمهورية لبوليڤارية د ڤينيزويلا (بالصبليونية: República Bolivariana de Venezuela) هي بلاد جات ف الشمال د أمريكا لجنوبية. تايحدّوها من الشمال لبحر د لكاريبي ،لمحيط لأطلسي و طرينيضاض ؤ طوباݣو، من لغرب كولومبيا، من لجنوب لبريزيل، و من الشرق ݣويانا. ڤينيزويلا بلاد متنوعة بزاف جغرافيا، الساحل الشمالي ديالها فيه براف د لجزر د لكاريب، اللي فيه بحورا محسوبين من أحسن لوحدين ف العالم. لبلاد فيها تا طرف من لغابة د لأمازون و الجبال ديال لأنديز.

ڤينيزويلا من لبلدان اللوالا اللي ستعمراتها صبانيا ف أمريكا لجنوبية، و كان داكشي ف 1522. ف 1811، ستاقلات لبلاد، و كانت من لبلدان اللولا ف لمنطقة اللي ستاقلو. ف وقت لإستقلال، كانت ڤينيزويلا طرف من كولومبيا لكبيرة، و تال 1830 عاد ولاّت بلاد مستاقلة بوحدها.

تيسكنو ف ڤينيزويلا تقريبا 29 مليون د الناس، و لعاصمة ديالها هي كاراكاس. اللغة الرسمية د لبلاد هي الصبليونية، و لفلوس اللي كاتخدّم هي لبوليڤار السيادي. لإقتصاد د ڤينيزويلا كيعوّل بزاف على لپيطرول. ڤينيزويلا عندها نضام جمهوري رئاسي فيديرالي، و مقسومة على 23 ولاية. هي داخلة مع بزاف د لمنضمات الدولية بحال لأمم لمتحدة و لمنضمة د لبلدان لأمريكية و ميركوسور و أوپيك.

## مصادر


تصنيف:بلدان د أمريكا الجنوبية
تصنيف:مقالات فيها مصدر و علاين 3000 بايت
ڤييطنام

**ڤييطنام** ولاً لجمهورية لإشتراكية د ڤييطنام (بلڤييطنامية: Cộng hòa xã hội chủ nghĩa Việt Nam، اللي كانت كاتسمّا قبل: **لاندوشين**)هي واحد لبلاد اشتراكية فلجنوب الشرقي د آسيا. تاتحدًها من الشمال الشينوا، من الشرق ولجنوب خليج طونكين (بحر الصين لجنوبي)، ومن لغرب لاووس وطايلاند ولكامبودج.

ڤييطنام عندها تاريخ طويل والتاريخ لمعاصر ديالها معروف. فاللول د لقرن 20، كانت مستعمرة فرانساوية، وستاقلات منها ف 1945. من مورا داكشي غادي تهاجم فرانسا على ڤييطنام فلحرب دلاندوشين اللي سالات ف 1954. فهاداك لوقت تقسمات لبلاد على 2: الشمال الشيوعي ولجنوب الرأسمالي. غادي تدخل موراها ميريكان ف حرب باش تعاون لجنوب، وغادي تبقا هاد لحرب تال 1975 وأتسالي باللي الشمال الشيوعي أيربح وأتخسر لميريكيان. من 1975 توحدًات ڤييطنام فبلاد وحدا جمعات الشمال ولجنوب وهي لجمهورية لإشتراكية د ڤييطنام.

تيسكنو فڤييطنام تقريبا 96 مليون د الناس. لعاصمة ديالها هي هانوي، وأكبر مدينة فيها هي "مدينة هو شي مين"، اللي كانت كاتسمًا سايݣون تال 1975. اللغة الرسمية فيها هي لڤييطنامية، ولعملة اللي تاتخدًم فيها هي الدونݣ. ڤييطنام داخلة فبزاف د لمنظمات دولية بحال لأمم لمتحدة ومنظمة التجارة لعالمية ورابطة دول جنوب شرق آسيا.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1976 ف ڤييطنام
ݣامبيا

**لجمهورية د ݣامبيا** (ب لينݣليزية: Republic of the Gambia) هي بلاد جات ف لغرب د إفريقيا. هي أصغر بلاد من ناحية لمساحة اللي جات فلأرض د إفريقيا. تاتحدها السينيݣال من الشمال و لجنوب والشرق، و لمحيط لأطلسي من لغرب. لبلاد تيدوز منها لواد ديال ݣامبيا اللي عاون باش اتّرسم لحدود د لبلاد وقت ليستيعمار، حيت تدرات لحدود بين ݣامبيا و السينيݣال هي 10 كيلوميطر من الشمال و لجنوب ديال لواد.

ستاقلات ݣامبيا من بريطانيا ف 1965 و ولاّت جمهورية ف 1970. ما بين 1982 و 1989 كانت السينيݣال و ݣامبيا بلاد وحدا سميتها سينيݣامبيا ولكن تفارقو عاود. ف 1991 سيناو اتفاقية ديال الصحبة و لمعاونة بيناتهم. ف 2015 علن الرئيس يحيى جامع باللي ݣامبيا ولاّت جمهورية إسلامية حيت لأغلبية د السكان (90%) مسلمين.

تيسكنو ف ݣامبيا شويا كتر من 2 د لمليون د الناس، و لعاصمة ديالها هي بانجول. اللغة الرسمية د لبلاد هي لينݣليزية و عاد كاين 5 د اللغات وطنية (ماندينكا، فولا، وولوف، سيرير، جولا). لفلوس اللي كاتخدّم ف لبلاد هي الدالاسي د ݣامبيا.

## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1965 ف ݣامبيا
تصنيف:تأسيسات د 1965 ف إفريقيا
ݣرينادا

**ݣرينادا** (ب لينݣليزية: Grenada) هي بلاد جات فلجزر د لهند لغربية ف لبحر د لكاريبي. جات ݣرينادا فالشمال لغربي د طرينيضاض ؤ طوباݣو، و 140 كلم على الشمال الشرقي د ڤينيزويلا، و جات تحت (ف لجنوب) ديال لجزر د سانت ڤينسنت و لݣرونادين.

لأصل ديال السمية ديال ݣرينادا هو لمدينة د غرناطة ف صبانيا، و تسمات بيها ف 1498 ملي داز كريسطوف كولومبوس على لمنطقة فالسفر التالت ديالو. ماعمّر الصبليون ما ستعمرو لجزيرة، و كانو لفرانساويين هوما أول أوروپيين اللي ستعمروها ف 1650. ف 10 فبراير 1763، مورا ليتيفاقية ديال باريز عطات فرانسا ݣرينادا لبريطانيا، اللي بقات مستعمراها تال 7 فبراير 1974، اللي هو التاريخ د لإستقلال د لبلاد.

تيسكنو ف ݣرينادا شويا كتر من 100.000 واحد، و لعاصمة ديالها و أكبر مدينة فيها هي سانت جورجز. اللغة الرسمية د لبلاد هي لينݣليزية، و لكن لكريويل د لفرانساوية و ديال لينݣليزية معتارفين بيهم لغات جهوية. لفلوس ديال ݣرينادا هي الدولار د شرق لكاريبي. ݣرينادا تابعة للمنضمة د لكومونويلث و نضام لحكيم فيها هو ملكي، عندو نفس لملك ديال بريطانيا.
## مصادر


تصنيف:بلدان د أمريكا الشمالية
تصنيف:دولة ݣزيرة
تصنيف:تأسيسات د 1649 ف أمريكا الشمالية
تصنيف:تأسيسات د 1763 ف أمريكا الشمالية
تصنيف:تأسيسات د 1974 ف أمريكا الشمالية
ݣواطيمالا

**ݣواطيمالا** (ب الصبليونية: República de Guatemala) هي بلاد ف أمريكا لوسطانية. تاتحدّها لمكسيك من الشمال و لغرب، لمحيط لمهدن من لجنوب لغربي، بيليز من لجنوب الشرقي، لبحر د لكاريبي و هوندوراس من الشرق، و الصالڤادور من لجنوب الشرقي. ݣواطيمالا هي لبلاد اللي فيها أكبر عدد د السكان ف أمريكا لوسطانية.

قبل ما يدخلو لأوروپيين للمنطقة اللي فيها دابا ݣواطيمالا، كانو السكان تابعين للحضارة ديال لمايا. ف لقرن 16 ستعمرات صبانيا لمنطقة، و بقات حاكماها تال 1821، اللي هو لعام اللي ستاقلات فيه و كانت طرف من لجمهورية لفيديريالية د أمريكا لوسطانية، اللي تفككّات ف 1841 و خرجات منها لجمهورية د ݣواطيمالا.

فاللخر د لقرن 20 (من 1960 تال 1996)، وقعات حرب أهلية ف ݣواطيمالا بقات 36 عام، و تدخلات لأمم لمتحدة باش تحبسها تا سيناو ݣاع لأطراف اتفاقية د السلام بيناتهم.

تيسكنو ف ݣواطيمالا شويا كتر من 17 لمليون د الناس، و لعاصمة ديالها و أكبر مدينة فيها هي لمدينا د ݣواطيمالا. اللغة الرسمية ف لبلاد هي الصبليونية، و أكتر دين كيتبّعوه الناس هو لمسيحية (88% د الناس مسيحيين). لفلوس ديال ݣواطيمالا هوما ل كيتزال.
## تقافة

### لموسيقا
لموسيقا لݣواطيمالية فيها بزاف ديال شكال وستيلات. تغيير جتيماعي فݣواطيمالا تقوى ب لموسيقا، بحال نويبا كانسيون، لي كاتجمع بين لقيصات لقدام ولمشاكل ديال دابا، ولقيم سياسية وحتا نضال ديال ناس لعاديين. شعب ديال لمايا كان عندو معا تقافة ديال لموسيقا، كيما باين فرموز ديالهم. ݣواطيمالا كانت وحدا من لبلايص لولا ف لعالم جديد لي دخلات ليها لموسيقا لؤروپية، من 1524. بزاف ديال لملحنين من ستيلات مختالفة ديال لموسيقا بحال نهضة، باروك، رومانسية، ولمعاصرة شاركو فبزاف ديال لأعمال. لماريمبا، لي كيشبه لكزيلوفون ب لخشب، هي لألة ديال لبلاد ولموسيقا ديالو كاينة فݣواطيمالا كاملة، وطورات ريپيرطوار كبير د لأغاني لي ولات شعبية لكتر من قرن.

*لا هيسطوريا خينيرال دي ݣواطيمالا* نشرات واحد سيري ديال سيديات جامعين تاريخ لموسيقا فݣواطيمالا، لي فيه ݣاع ستيلات، من لفترات ديال لمايا، ستيعمار، ستيقلال ولجمهورية حتال دابا. بزاف ديال لݣروپات لمعاصرة فݣواطيمالا كيلعبو لموسيقا لكاريبية، صالصا، لپونطا د ݣاريفونا، لاتين پوپ، لموسيقات د لمكسيك، ولمارياتشي.

## مصادر


تصنيف:بلدان د أمريكا الشمالية
تصنيف:مقالات فيها مصدر و 3000 بايت
تصنيف:تأسيسات د 1821 ف أمريكا الشمالية
ݣود

**ݣود** هو جورنال إلكتروني مغريبي مكتوب بداريجة و لفرانصاوية بدا نهار 14 فبراير 2011 بصحافيين لي كانو خدامين ف مجلة نيشان قبل ما تسد. ݣود قابطاها شريكة ݣود ميديا لي أسسها وشادها صحافي أحمد نجيم.

ف 8 شتنبر 2014، تهاكا السيت ديال ݣود من طرف شي ݣروب سميتو لجيش لإلكتروني لإسلامي حيت كيقولو كينشر التفاهات وكيدعي للإنحلال الأخلاقي.

نهار 22 يونيو 2015، لمحكمة لبتيدائية د كازا حكمات علا جورنال باش يخلص 500 ألف درهم لموستاشار د لملك منير الماجيدي، اللي رفع عليهم دعوا علاود مقال كيهدر عليه.

ف غشت 2016، رجل لأعمال كريم بناني دخل شريك ف ݣود بتقريبان 83% باش يعاون السيت اللي كان كيعاني باش يزيد لقدام، ولاكين ف أكتوبر ݣود وبناني قررو باش مايكملوش معا بعضياتهم.

## مصادر

## ليانات
* سيت ديال ݣود

تصنيف:جورنال إليكطروني مغريبي
تصنيف:مقالات فيها مصدر و 3000 بايت
ݣووݣل

تصغير|يسار|250px|<P ALIGN=center>اللوݣو د ݣووݣل من 2015.</p>
تصغير|يسار|250px|<P ALIGN=center>لمؤسسين د ݣووݣل, لاري پييج و سيرݣيي برين.</p>
تصغير|يسار|250px|<P ALIGN=center>لباطيما د ݣووݣل فكاليفورنيا.</p>

**ݣووݣل** (بلينݣليزية: Google) هي واحد الشركة ميريكانية كاتعطي بزاف د لخدمات ف أنترنت بحال محرًك ديال التقلاب ولإيميل (جيميل) والجميع د لمعلومات (درايڤ) والتنظيم دلوقت (ݣووݣل كالندر) ولخرائط والطرقان (ݣووݣل خرايط) ولڤيدييويات (يوتوب) وبزاف د لحوايج آخرا. ݣووݣل هي الشركة اللي تاتحكم تا فالنظام د أندرويد ديال التيليفونات لمطوًرة و الطابليطات، اللي هو أكبر نظام تيتخدًم فلعالم.

السمية د ݣووݣل ماجة من واحد السمية د واحد الرقم كبير بزًاف (1 متبوع ب 100 زيرو)، وتاترمز للعدد د لمعلومات اللي كاينة فلانترنيت.

تأسسات ݣووݣل ف 1998 من جوج د الطلبة د الدكتورا ف لجامعة د سطانفورد ف لميريكان: لاري پييج و سيرݣيي برين. ف 2015، تجمعات الشركات د ݣووݣل وشي شركات خرا د نفس لمؤسسين فشركة كبر اللي سميتها ألفابيت، اللي لمدير ديالها هو لاري پييج والرئيس هو سيرݣيي برين. ݣووݣل ولاًت تحت من هاد الشركة، ولمدير ديال ݣووݣل ديال دابا هو سوندار پيتشاي.

ݣووݣل.كوم, اللي هو موقع تابع للشركة د ݣووݣل، هو أول موقع فلعالم من حيث شحال من واحد تيدخلو كل نهار، وكاين مواقع خرا تابعة للشركة اللي تاهي مكلاسيا مزيان بحال يوتوب اللي هو الثاني فلعالم.
## كيفاش بدات شركة د ݣووݣل
ف يناير عام 1996، بدات الشركة د ݣووݣل على شكل مشروع د بحث من عند لاري پييج و سيرݣيي برين، ملّي كانو كيوجدو لدكتورة ف جامعة ستانفورد ف لولاية د كاليفورنيا. هاد الجوج د الطلبة لباحتين خدمو على محرّك تيحليل لعلاقات ما بين لمواقع د إنترنت باش يعطي نتائج مزيانة د التقلاب. لمحرّك كان تيرتب النتائج على حساب شحال وكيفاش تاتبان لكلمة لي كانو تيقلبو عليها.

فاش خرج هاد لمحرك فلول سماوه **باك راب** (بلونݣلي: BackRub) حيت السيستيم ديالو كان كيفحص الليانات الي دازو من قبل باش يعطيو تقييم للأهمية د لموقع.
## مصادر


تصنيف:سيت ميريكاني
تصنيف:شركة ميريكانية
تصنيف:ويب
تصنيف:مقالات فيها مصدر و 3000 بايت
تصنيف:شركة متعددة الجنسيات
ݣويانا

**لجمهورية التعاونية د ݣويانا**، اللّي معروفة ب ݣويانا (ب لينݣليزية: Guyana)، هي بلاد جات جغرافيا ف أمريكا لجنوبية، و لكن تاريخيا و تقافيا تاتعتابر طرف من لمنطقة د لكاريبي حيت عندها علاقة كتر مع ديك لبلدان. ݣويانا تيحدّها من الشمال لمحيط لأطلسي، لبريزيل من لجنوب و لجنوب لغربي، ڤينيزويلا من لغرب، و سورينام من الشرق.

لمنطقة اللي فيها ݣويانا جات فالشمال ديال لواد د لأمازون و كانو ساكنين فيها 9 ديال لقبايل د السكان لأصليين. لأوروپيين اللوالا اللي حتلو لمنطقة هوما لهولانديين، و لكن من بعد (فاللخر د لقرن 18)، ولاّت تابعة لبريطانيا. بقات لبلاد (اللي كانت سميتها ديك لوقت ݣويانا لبريطانية) مستعمرة تال 1966، اللي هو لعام اللي ستاقلاّت فيه.

ݣويانا هي لبلاد لوحيدة ف أمريكا لجنوبية اللي اللغة الرسمية فيها هي لينݣليزية. لأغلبية د لمواطنين تيهضرو لكريول و هي اللغة لأم ديالهم. تيسكنو ف لبلاد تقريبا 778.000 ديال الناس، و لعاصمة ديالها هي جورج تاون. لفلوس اللي كاتخدّم ف ݣويانا هي الدولار د ݣويانا. ف 2017، كانو 41% د السكان د ݣويانا محسوبين تحت من لعتبة د لفقر، و هادشي تيخلّيها من أفقر لبلدان ف لعالم.

## مصادر


تصنيف:بلدان د أمريكا الجنوبية
تصنيف:مقالات فيها مصدر و علاين 3000 بايت
تصنيف:تأسيسات د 1966 ف أمريكا الجنوبية
ݣدانة

**ݣدانة** جماعة ترابية قروية كاينة ف إقليم سطات، جهة دّار لبيضا سطات، ساكنين فيها 9084 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 49%
* نسبة سّكان لّي قاريين فوق الليسي (ليسي و جامعة): 5,2%
## إقتصاد
* نسبة نّاس نّشيطين (لّي يقدرو يخدمو): 46,6%
* نسبة لبطالة (نّاس لّي ما خدامينش و تايقلبو على خدمة): 18,7%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):36,1%
## مصادر

تصنيف:جهة الدار البيضاء سطات
تصنيف:جماعة قروية ف إقليم سطات
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سطات